“บล.ฟิลลิป” คาด IMH กวาดกำไร Q3 ออลไทม์ไฮ 170 ลบ. ฉายแวว Q4 โตต่อ
“บล.ฟิลลิป” คาด IMH กวาดกำไรไตรมาส 3/64 ทำสถิติสูงสุดใหม่ราว 160 – 170 ลบ. ฉายแวว Q4 โตต่อเนื่อง รับรายได้บริการฉีดวัคซีน “Sinopharm” รับรู้รายได้โรงพยาบาลประชาพัฒน์ ตรวจสุขภาพเพิ่ม แนะนำ “ซื้อ” ประเมินราคาเป้า 18.90 บ.
“บล.ฟิลลิป” คาด IMH กวาดกำไรไตรมาส 3/64 ทำสถิติสูงสุดใหม่ราว 160 – 170 ลบ. ฉายแวว Q4 โตต่อเนื่อง รับรายได้บริการฉีดวัคซีน
4 ต.ค. 2564

บริษัทหลักทรัพย์ฟิลลิป (ประเทศไทย) จำกัด (มหาชน) ออกบทวิเคราะห์เกี่ยวกับหุ้นบริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH โดยแนะนำ “ซื้อ” ราคาเป้าหมาย 18.90 บาท ประเมินทิศทางผลการดำเนินงาน IMH คาดกำไรไตรมาส 3/2564 ทำสถิติสูงสุดใหม่ราว 160 – 170 ล้านบาท และไตรมาส 4/2564 มีโอกาสเติบโตต่อเนื่อง
โดยถึงแม้ว่ารายได้ตรวจโควิด-19 ชะลอลงจากจำนวนผู้ติดเชื้อปัจจุบันที่ลดลง แต่เคสผู้ป่วยสีเหลือง-แดง ยังจำเป็นต้องเข้ารักษาต่อในโรงพยาบาลต่อเนื่อง ส่งผลให้ IMH ยังคงมีรายได้จากการรักษาโควิด ในเคสดังกล่าว ประกอบกับยังมีรายได้จากการให้บริการฉีด Sinopharm กลุ่มลูกค้าองค์กรและประชาชนทั่วไปกว่า 150,000 ราย รวมทั้งโรงพยาบาลประชาพัฒน์ ซึ่งรับรู้เข้าเป็นไตรมาสที่ 2 , U-Rate ยังเต็ม 100% และการตรวจสุขภาพที่เริ่มกลับเข้ามาตั้งแต่เดือนก.ย. รวมทั้งบริการตรวจ ATK แบบนอกสถานที่ ให้กับบริษัท /พนักงานก่อนเข้าทำงาน